Lada Niva

**Lada Niva** on Ladan malliston nelivetoinen maastoautomalli, jota tehtiin Ladan perusmoottorilla varustettuna. Autoa alettiin sarjavalmistaa 5. huhtikuuta 1977.  Ladan perinteisesti Fiat-pohjaisesta mallistosta poiketen Niva oli Ladan oman suunnittelun tulos.Autoa käytti muun muassa Serbian poliisi. Niva on myös suosittu auto kotimaassaan Venäjällä sekä muualla maailmassa hyvien maasto-ominaisuuksiensa ansiosta. Autoa on myyty myös pelkällä Niva-nimellä, ilman Lada-merkkiä. Nivaa myydään ainakin Venäjän markkinoilla myös 5-ovisena, pidennetyllä alustalla.

## VAZ-2121 (Niva 1600) (1978–1992)
Ensimmäisen sukupolven Lada Niva 1600 tuli Suomessa myyntiin vuonna 1978. Se perustui monilta osiltaan Lada-henkilöautoon ja loi monien maiden tavoin myös Suomeen uuden entistä halvempien nelivetomaastureiden luokan. *Helsingin Sanomat* sanoi Nivan perustuvan samankaltaisiin ratkaisuihin kuin Range Rover: mahdollisimman henkilöautomainen matkustamo ja varustetaso. Mustalla muovilla verhoillut istuimet eivät kuitenkaan ihastuttaneet, mutta ajo-ominaisuudet todettiin yllättävän hyviksi.

Tekniikan Maailma -lehti koeajoi Lada Nivan alkuvuodesta 1979. TM:n testiryhmä piti auton parhaina puolina hyviä ajo-ominaisuuksia maastossa, mutta moitti sen kehnoa viimeistelyä, korkeaa melutasoa ja suurta polttoaineen kulutusta. Lada Nivaa käyttivät Suomessa monet valtion laitokset, kuten puolustusvoimat ja tiehallinto.

Lada Nivan valttina automarkkinoilla oli sen kokoon nähden edullinen hinta. Vuonna 1983 se maksoi 39&nbsp;950 markkaa, mikä oli vain hieman yli puolet Toyota Land Cruiser BJ 42:n hinnasta (73&nbsp;950 markkaa). Lada Nivaa pienempi Suzuki SJ410 maksoi lähes saman verran, 35&nbsp;980 markkaa.
 
Vuonna 1984 Lada Nivan vaihteistoksi tuli Lada 2105 -mallin vaihteisto. Perävälitys muuttui 4,3:sta 4,1:een. Vuodesta 1985 alkaen Nivaa sai myös 5-vaihteisena.

Nivaa päivitettiin vuonna 1994: 21213-malli sai uuden ilmeen keulalle ja taakse, sekä uudet moottorivaihtoehdot.

Suomessa maahantuoja teki Nivasta erikoisversion De Lux, jossa oli vauhtiraidat ja lisävalot. Lada Niva 1600:n myynti Suomessa loppui vuonna 1992, koska se ei enää täyttänyt US83-päästönormeja.

Mallinumerot:
*VAZ-2121 = alkuperäinen Niva, 73&nbsp;hv
*VAZ-21213 = päivitetty perusmalli, 80&nbsp;hv
*VAZ-21214 = ruiskuversio, 82&nbsp;hv
*VAZ-21215-10 = Peugeot'n XUD-9SD -turbodieselmoottorilla varustettu malli, 75&nbsp;hv
*VAZ-21215-50 = VAZ-3411 -turbodieselmoottorilla varustettu malli, 65&nbsp;hv
*VAZ-21218

## VAZ-2131 (Niva 2131) (1994–)
Niva 2131 on pidennetyllä akselivälillä varustettu versio. Se on saatavana myös 2,0-litraisella 100&nbsp;hevosvoiman moottorilla.

## VAZ-21214 (Niva 1700i) (1995–1997)
Vuonna 1995 tuli myyntiin runsaan vuoden ajaksi Lada Niva 1700i. Uusitussa Nivassa takaluukku aukesi puskurista saakka ja siinä oli erilaiset takavalot, etupenkit olivat peräisin Lada Samarasta ja kojelauta oli uusittu. 1700i:n moottori oli sama General Motorsin yksipisteruiskulla varustettu kuin Lada 1700i:ssä.

## VAZ-2123 (2002–2019)

Uuden sukupolven Niva kuului General Motorsin mallistoon ja sitä myytiin Chevrolet Niva -nimellä. Uudessa Nivassa on jatkuva neliveto, ja moottorivaihtoehtoja ovat 1,8-litrainen VAZ-21231 sekä 2-litrainen VAZ-23233, joista ensimmäisessä tehoa 90&nbsp;hevosvoimaa ja jälkimmäisessä 99&nbsp;hevosvoimaa.

Elokuussa 2007 Delta Auto aloitti perinteisen, vain hieman tekniikaltaan uudistetun Lada Nivan maahantuonnin joka kuitenkin kesti vain pari vuotta. Delta irrottautui Ladasta kokonaan 2012 ja lopetti merkin tuonnin.

Ladan maahantuonnin elvytti alkuvuodesta 2016 Tamperelainen Super-Motor Oy, mukana Lada Niva nyt nimellä Lada 4&times;4. Vuonna 2019 autoja oli saatavana 3- ja 5-ovisena versiona, joista jälkimmäistä Urban- ja Classic-varustetasoilla. 

ABS-jarrut tulivat kaikkin malleihin vakiovarusteeksi 2016 alkaen ja lisävarusteena on saatavana kaikkien off-road-herkkujen lisäksi myös ilmastointi.

## 2019–
Joulukuussa 2019 venäläiset ostivat General Motorsin 50 prosentin osuuden Nivan tuotannosta takaisin itselleen, minkä myötä Lada West Togliatti -tehdas on taas kokonaan venäläisvalmistajan omistuksessa mutta kuuluu Renault–Nissan-allianssiin. Seitsemän vuotta Chevrolet’n nimellä myyty Niva teki paluun Lada Niva -nimelle, ja sitä aiotaan markkinoida Venäjällä maan suurimman jälleenmyyntiverkoston kautta, johon kuuluu noin 300 toimipistettä.

## Galleria


File:"Niva Kub" social taxi during the "Armiya 2023" exhibition (front view).jpg | Minibussi
File:"Niva"_based_armored_flatbed_truck_during_the_"Armiya_2023"_exhibition.jpg | Panssaroitu kuorma-auto
File:Recreational vehicle on "Niva" chassis with trailer.jpg | Asuntovaunu


## Lähteet

## Aiheesta muualla
* Lada Niva 4×4:n virallinen sivusto 
*Lada Niva Autowikissä
*Lada Niva Delta-Auton sivuilla
*Lada Niva käyttäjän- ja huolto-ohjekirjoja (englanniksi) 
* http://www.lada-auto.ru/ 

### Kuvia autosta

*http://www.autolada.hg.pl/nivateren/bloto2_big.jpg 
*http://www.autolada.hg.pl/nivateren/skarpa_big.jpg 
*https://archive.is/20130429022650/www.tesla-holomy.cz/pics/auta/VNK012FBSB%20LADA%20NIVA.JPG
*http://www.ladaparts.ru/niva/index.php  Niva OEM diagrams,manuals